Marina is in Suid Afrika (Kaapstad) vir die geboorte van Jean-Mari en Gavin se eersteling (ons derde kleinkind). Sy keer weer terug na Thailand toe op 7 November. Sy doen ook heelwat amptelike bedieningstake soos nodig. Ons is God dankbaar vir die geleentheid en sien vreeslik uit na die bulletjie se geboorte.
In die Thai kultuur bly geweldig baie kinders by ouma en oupa terwyl ouers iewers elders werk in ander stede of provinsies. So is daar van ons kindertjies wat ook so bly. Drie van ons kinders wat by hul oupa en ouma gebly het bly nou weer by ‘n tante en ander familie lede buite Kanthararom. Ons mis hulle vreeslik maar ons kan niks aan die saak doen nie. Een van die gevalle is ‘n baie hartseer verhaal wat “ons vies maak” maar nou ja, die Thai kultuur is sy kultuur al verstaan ons soms en soms nie. Ons bid net vir hulle veiligheid en vrede. Andersins gaan dit goed met die kinders. Die skole het nou weer ‘n twee weke breuk so hopenlik sal die kinders bietjie meer tyd by Ban Frontida kan spandeer.